作者：陈德武
词牌/韵律：归朝欢

paragraphs: 昨夜城头望牛斗。
金气横空作龙吼。
朝天尺一鹤飞书，尊前夺我龙头友。
风流江左后。
青毡旧物曾坚守。
念侨居、淮阳九载，闲却丝纶手。
花骢欲系无长柳。
玉箸频挥翻短袖。
凤凰台近月重圆，紫薇花暖香依旧。
功名随分有。
论交要在知心友。
唱阳关、一杯别酒，先祝斯文寿。